उत्साह के साथ संगत ने कारसेवा कर डाला लेंटर
गुरुद्वाराबाउलीसाहिब द्वारा संचालित गुरु नानक देव चैरीटेबल अस्पताल का विस्तार करते हुए नए हाल का लेंटर डाला गया। कार सेवा द्वारा अस्तपाल के इस 6000 स्क्वेयर फीट हाल का लेंटर डालने के लिए भारी संख्या में संगत ने भाग लिया।
गुरुद्वारा मुखी संत बाबा महिंद्र सिंह कार सेवा वालों ने बताया कि गुरु नानक देव चैरीटेबल अस्पताल में आंखों और दांतों का निशुल्क इलाज किया जाता है। हल्के और आसपास के गांवों से भारी संख्या में लोग इलाज के लिए यहां आते हैं।
लोगों की सहूलियत को देखते हुए अस्पताल का विस्तार किया जा रहा है। जिसमें 6000 स्क्वेयर फीट में एक नए हाल का निर्माण किया गया है। उन्होंने कहा कि परमात्मा का सिमरन और सेवा करने वाले मनुष्य को किसी प्रकार की कमी नहीं रहती। इसलिए मनुष्य को समय निकालकर सेवा के कार्यो में भी भाग लेना चाहिए। इस मौके पर निर्मल सिंह वोहरा, मनदीप सिंह, बाबा हजूरा सिंह, बाबा लक्खा सिंह, डॉ. परमजीत सिंह, कवलजीत सिंह सहित भारी संख्या में संगत मौजूद रही।
hin_Deva hin_Deva hin_Deva hin_Deva